10. ΚΑΝΟΝΙΣΤΙΚΟ ΔΙΑΤΑΓΜΑ της 15/30 Ιαν. 1943 Περί των καθηκόντων των Εφορειών και του τακτικού προσωπικού των Εθνικών Γυμναστηρίων. Έχοντες υπ' όψει το άρθρ. 1 του υπ' αριθ. 194/1941 Ν.Δ/τος και τα άρθρ. 4, 5, 8, 9 και 22 του υπ' αριθ. 1415/42 Ν.Δ/τος μετά γνώμην του Συμβουλίου Επικρατείας διατυπωθείσαν εν τω υπ' αριθ. 375/1942 πρακτικώ αυτού, απεφασίσαμεν και διατάσσομεν: ΚΕΦΑΛΑΙΟΝ Α' Δικαιοδοσία και λειτουργία της Εφορείας Άρθρ.1.-Η διοίκησις και η διαχείρισις της περιουσίας εκάστου Εθνικού Γυμναστηρίου υπάγεται εις την αποκλειστικήν αρμοδιότητα της διοικούσης τούτο Εφορείας, ήτις και μεριμνά δια τον εφοδιασμόν του Γυμναστηρίου δια των αναγκαιούντων οργάνων, σκευών, επίπλων κλπ. την επαύξησιν των εν αυτώ εγκαταστάσεων, ως επίσης και δια την εξασφάλισιν πάντων των δια την απρόσκοπτον λειτουργίαν τούτου απαιτουμένων μέσων. Εις την αρμοδιότητα ωσαύτως της Εφορείας παντός Εθνικού Γυμναστηρίου υπάγεται και η πρόσληψις του υπηρετικού προσωπικού, ήτις ενεργείται δια πράξεως της οικείας Εφορείας, προκαλουμένης κατόπιν σχετικής προτάσεως του Διευθυντού του Γυμναστηρίου. Άρθρ.10.-Ο Αντιπρόεδρος Ελλείποντος, κωλυομένου ή απόντος του Προέδρου, αναπληροί τούτον εις πάντα τα έργα του ο Αντιπρόεδρος. Άρθρ.11.-Ο Γραμματεύς α)Παραλαμβάνει την επίσημον αλληλογραφίαν του Γυμναστηρίου και τηρεί πρωτόκολλον εισερχομένων και εξερχομένων εγγράφων. β)Τηρεί εν τάξει και πλήρες το Αρχείον της Εφορείας του Γυμναστηρίου. γ)Κυρώνει δια της υπογραφής του τα δι' υπηρεσιακήν ανάγκην εκδιδόμενα αντίγραφα πρωτοτύπων επισήμων εγγράφων του Αρχείου της Εφορείας του Γυμναστηρίου. δ)Θέτει υπ' όψει της Εφορείας τα ώριμα προς συζήτησιν θέματα και εκτελεί, προβαίνων εις τας δεούσας ενεργείας, τας εκτελεστάς αποφάσεις της Εφορείας ή υποβάλλει αυτάς προς έγκρισιν, όταν δια το εκτελεστόν αυτών απαιτείται έγκρισις ετέρας Αρχής. ε)Συντάσσει εντός πέντε ημερών τα πρακτικά των συνεδριάσεων και φροντίζει δια την υπογραφήν τούτων υπό πάντων των παραστάντων μελών, υπό προσωπικήν του ευθύνην. ς)Ενεργεί μετά του Προέδρου την αλληλογραφίαν της Εφορείας του Γυμναστηρίου και τηρεί σχέδια των εξερχομένων εγγράφων. ζ)Συντάσσει τα εντάλματα πληρωμής, τα οποία συνυπογράφει μετά του Προέδρου. η)Παρέχει εις τον Ταμίαν πάσαν ζητουμένην υπ' αυτού συνδρομήν δια την ορθήν και ανελλιπή τήρησιν των λογιστικών βιβλίων. θ)Τηρεί ίδιον βιβλίον της ακινήτου και κινητής περιουσίας του Σελ. 622   Γυμναστηρίου, πλην της εις χρήματα τοιαύτης. ι)Μεριμνά δια την καλήν συντήρησιν της χρησιμοποιουμένης δια την λειτουργίαν του Γυμναστηρίου περιουσίας, ευθυνόμενος δια πάσαν φθοράν και απώλειαν οιουδήποτε στοιχείου αυτής, την οποίαν υποχρεούται, όπως ανακοινοί αμελλητί κατά την πρώτην τακτικήν συνεδρίαν της Εφορείας του Γυμναστηρίου και αναφέρη περί ταύτης εις το Υπουργείον. ια)Εκκαθαρίζει τα έξοδα του Γυμναστηρίου. ιβ)Ασκεί, κατά το δυνατόν τα καθήκοντα του Διευθυντού του Γυμναστηρίου, οσάκις ότε Διευθυντής και ο Υποδιευθυντής του Γυμναστηρίου απουσιάζουν ή κωλύονται. Άρθρ.12.-Ο Έφορος α)Προεδρεύει των συνεδριών της Εφορείας, οσάκις απουσιάζωσιν ο Πρόεδρος και ο Αντιπρόεδρος και  β)Συνεργάζεται μετά του Γραμματέως της Εφορείας εις τα ζητήματα της Διευθύνσεως του Γυμναστηρίου, οσάκις ούτος αναπληροί τον Διευθυντήν του Γυμναστηρίου κατά τας διατάξεις του άρθρ. 11 του παρόντος Δ/τος. Άρθρ.13.-Ο Ταμίας α)Προσυπογράφει μετά του Προέδρου τα διπλότυπα εισπράξεως και τας εξοφλητικάς αποδείξεις και ενεργεί την είσπραξιν παντός εσόδου του Γυμναστηρίου. β)Τηρεί ανελλιπώς τα λογιστικά βιβλία συντάσσει εν συνεργασία μετά του Διευθυντού του Γυμναστηρίου τον προϋπολογισμόν και απολογισμόν των εσόδων και εξόδων και εισηγείται αυτόν προς συζήτησιν και ψήφισιν παρά της Εφορείας. γ)Εξοφλεί τα χρηματικά εντάλματα πληρωμής εκ του ταμείου. δ)Προβαίνει εις την κατάθεσιν εις τινα των εν τη παρ. 3 του άρθρ. 7 του υπ' αριθ. 1415/1942 Ν.Δ/τος οριζομένων τραπεζιτικών οργανισμών κατ' απόφασιν της Εφορείας και επ' ονόματι του Γυμναστηρίου των εισπραττομένων δια λογαριασμόν τούτου ποσών δυνάμενος να κρατή εις χείρας του δια τας τρεχούσας ανάγκας του Γυμναστηρίου και αναλόγως προς ταύτας ποσόν οριζόμενον δι' αποφάσεως της Εφορείας. ε)Αναλαμβάνει καταθέσεις του Ταμείου κατ' απόφασιν του Εφορείας. ς)Τηρεί τακτικόν αρχείον πάντων των στοιχείων της διαχειρίσεώς του. ζ)Εκτελεί πάσαν άλλην εργασίαν σχετικήν με την διαχείρισιν του Γυμναστηρίου καίτοι μη ρητώς καθοριζομένην υπό του παρόντος Δ/τος. 54 32.Η.γ.10 Στάδια και Γυμναστήρια ΚΕΦΑΛΑΙΟΝ Γ΄ Προϋπολογισμός, Απολογισμός, Διαχειριστικός  Έλεγχος. Άρθρ.14.-1.Ο Προϋπολογισμός των εσόδων και εξόδων εκάστου οικονομικού έτους υποβάλλεται προ το Υπουργείον Θρησκευμάτων και Εθνικής Παιδείας προς έγκρισιν δύο μήνας τουλάχιστον προ της ενάρξεως του οικονομικού έτους, εις ο ούτος αναφέρεται. 2.Ο ταμίας επιμελείται εν συνεργασία μετά του Διευθυντού του Γυμναστηρίου της συντάξεως του προϋπολογισμού και εισηγήσεως αυτού προς ψήφισιν υπό της Εφορείας εγκαίρως, ώστε, να μεσολαβή μέχρι της λήξεως της προθεσμίας της υποβολής, ο απαραίτητος δια την μελέτην, τας σχετικάς συζητήσεις και την τελικήν ψήφισιν χρόνος. 3.Το Υπουργείον εκδίδει και κοινοποιεί την επί του προϋπολογισμού απόφασίν του εντός μηνός από της υποβολής του, εγκρίνον ή απορρίπτον αυτόν. 4.Εάν κατά την διάρκειαν του οικονομικού έτους πίστωσις κεφαλαίου τινός και άρθρου καταδειχθή ανεπαρκής, η Εφορεία δύναται να ζητήση δια τροποποιήσεως του προϋπολογισμού την αύξησιν των ανεπαρκών πιστώσεων, είτε δι' αντιστοίχου μειώσεως του αποθεματικού, είτε δι' αντιστοίχου μειώσεως πιστώσεων ετέρων άρθρων, των οποίων προβλέπεται η μη ολοκληρωτική χρήσις. Η τοιαύτη μεταβολή του προϋπολογισμού ψηφίζεται υπό της Εφορείας και εγκρίνεται παρά του Υπουργείου, καθ' ον τρόπον και ο αρχικός προϋπολογισμός. Εντολή πληρωμής ποσού καθ' υπέρβασιν σχετικής πιστώσεως του εγκεκριμένου προϋπολογισμού απαγορεύεται προ της κατά τ' ανωτέρω εγκρίσεως της τροποποιήσεως  του προϋπολογισμού. Άρθρ.15.-Εντός του πρώτου μηνός από της λήξεως του οικονομικού έτους, ο Ταμίας καταρτίζει και εισηγείται εις την Εφορείαν τον απολογισμόν της διαχειρίσεως του Γυμναστηρίου κατά το λήξαν οικονομικόν έτος. Ο απολογισμός υποβάλλεται εις διπλούν την 1ην Μαΐου το βραδύτερον προς το Υπουργείον, το δε Υπουργείον εκδίδει την επ' αυτού απόφασίν του εντός μηνός από της υποβολής του. Άρθρ.16.-1.Δια τον έλεγχον της διαχειρίσεως έκαστου Γυμναστηρίου τηρούνται υποχρεωτικώς τα ακόλουθα βιβλία, δυναμένης της Εφορείας να ορίση την τήρησιν και άλλων επί πλέον τούτων. α)Βιβλίον Ταμείου, εις του οποίου την μεν αριστεράν σελίδα καταχωρίζονται πάντα τα έσοδα, εις δε την δεξιάν σελίδα τα εντελλόμενα και πληρωνόμενα έξοδα του ταμείου κατά την χρονολογικήν τάξιν της πραγματοποιήσεώς των. β)Βιβλίον καταθέσεων,   εις το οποίον αναγράφονται αι γινόμεναι καταθέσεις χρημάτων και αναλήψεις καταθέσεων. γ)Βιβλίον περιουσίας του Γυμναστηρίου, εν ω καταγράφονται λεπτομερώς (ο τίτλος) της κυριότητός των, η τιμή της αποκτήσεως, η πρόσοδος ην τυχόν αποφέρει κατ' έτος και άπασα η κινητή περιουσία, η ανήκουσα εις το Γυμναστήριον, έπιπλα, σκεύη, όργανα κλπ. χωριστά κατά είδη με τα διακριτικά χαρακτηριστικά. δ)Βιβλίον, διπλοτύπων ενταλμάτων και αποδεικτικών εισπράξεως. 2.Τα βιβλία ταμείου αποδεικτικών εισπράξεων και καταθέσεων τηρούνται υπό του Ταμίου, το δε βιβλίον περιουσίας και χρηματικών ενταλμάτων, τηρείται υπό του Γραμματέως. 3.Εις το τέλος εκάστης εξαμηνίας αθροίζονται υπό του ταμίου πάντα τα ποσά της σελίδος των εσόδων και πάντα τα της σελίδος των εξόδων του βιβλίου Ταμείου και κλείεται τούτο. Η διαφορά των αθροισμάτων των εσόδων και εξόδων μεταφέρεται εις την αμέσως επομένην σελίδα του βιβλίου με τας λέξεις "υπόλοιπον εις νέον". 4.Αι περιτταί σελίδες εκάστου των ως άνω βιβλίων ως και του βιβλίου πρακτικών και παντός ετέρου βιβλίου τηρουμένου υπό της Εφορείας αριθμούνται δια μελάνης, εν δε τη τελευταία σελίδι σημειούται δια πράξεως υπογεγραμμένης επίσης υπό του Προέδρου και του Γραμματέως, ο αριθμός των σελίδων του βιβλίου. Απόξεσις και απόσβεσις λογιστικών εγγραφών απαγορεύεται απολύτως. Άρθρ.17.-Τα λογιστικά βιβλία εκάστου Γυμναστηρίου ελέγχονται υπό των εντεταλμένων κατά τας διατάξεις των παρ. 1 και 2 του άρθρ. 3 του υπ' αριθ. 1415/1942 Ν.Δ/τος οριζομένων υπαλλήλων, συντασσομένης επί του σώματος των οικείων βιβλίων πράξεως, περί του γενομένου ελέγχου και των τυχόν παρατηρηθεισών ανωμαλιών, αντίγραφον της οποίας υποβάλλεται υπό της Εφορείας προς το Υπουργείον Θρησκευμάτων και Εθνικής Παιδείας. Άρθρ.18.-Πάντα τα μέλη της Εφορείας ευθυνόμενα κατά τας διατάξεις της παρ. 6 του άρθρ. 5 του Ν.Δ. 1415/1942 αλληλεγγύως δια πάσαν ανωμαλίαν περί την διαχείρισιν ή παράβασιν των περί Δημοσίου Λογιστικού διατάξεων, δικαιούνται να ζητήσουν την κατάθεσιν εις τον Πρόεδρον ή τον Γραμματέα της Εφορείας του Γυμναστήριου παντός στοιχείου χρησίμου δια τον έλεγχον της διαχειρίσεως, του κατέχοντος ταύτα μέλους, υποχρεουμένου εις άμεσον κατάθεσίν των. ΚΕΦΑΛΑΙΟΝ Δ' Καθήκοντα τακτικού προσωπικού Άρθρ.19.-Ο Διευθυντής του Γυμναστηρίου  α)Επιμελείται της Εκτελέσεως των σκοπών του Γυμναστηρίου,    διαθέτει    τας       κτιριακάς Σελ.623 55 Στάδια και Γυμναστήρια 32.Η.γ.10 εγκαταστάσεις και όργανα του Γυμναστηρίου καταλλήλων και λαμβάνει πάντα τα μέτρα δια την αρτίαν λειτουργίαν αυτού, ην ρυθμίζει και διευθύνει. β)Έχει την εποπτείαν των ασκήσεων. γ)Ασκεί τον έλεγχον και την πειθαρχικήν εξουσίαν επί των ασκουμένων και προλαμβάνει πάσαν παρεκτροπήν δυναμένην να διαταράξη την γαλήνην του Γυμναστηρίου και παραβλάψη τον σκοπόν ή ρυθμόν της λειτουργίας αυτού. δ)Διεγείρει το ενδιαφέρον της κοινωνίας και ειδικώτερον των σχολείων, μεθ' ων συνεργάζεται προσηκόντως και καταβάλλει πάσαν προσπάθειαν να εμφυσήση και διατηρήση εις τους ασκουμένους το υψηλόν αγωνιστικόν πνεύμα κατά το αρχαίον Ελληνικόν ιδεώδες. ε)Καταρτίζει το πρόγραμμα των ασκήσεων αναλόγως του αριθμού των ασκουμένων, των υπαρχόντων τμημάτων, των διατιθεμένων μέσων, των καιρικών συνθηκών και της εποχής του έτους. ς)Οργανώνει εκάστοτε επιδείξεις, εορτάς, αγώνας, εκδρομάς, επισκέψεις και συγκεντρώσεις, μετά προηγουμένην έγκρισιν της Εφορείας. ζ)Κανονίζει τας ώρας, τον τόπον και την σειράν της ασκήσεως των ομάδων, των σχολείων και των οργανώσεων, τας ημέρας παραχωρήσεως τμήματος ή ολοκλήρου του Γυμναστηρίου εις σχολεία ή αθλητικάς οργανώσεις δια τας ασκήσεις των ή δια την τέλεσιν υπ' αυτών αγώνων, αθλητικών εορτών και γυμναστικών επιδείξεων, φροντίζων δια την ευπρεπή εμφάνισιν του Γυμναστηρίου. η)Τηρεί μητρώον ασκουμένων, εν ω αναγράφονται εις ιδιαιτέρας στήλας ο αύξων αριθμός, το ονοματεπώνυμον, το όνομα πατρός, ο τόπος και το έτος γεννήσεως, το επάγγελμα, η διεύθυνσις κατοικίας, η ημερομηνία εγγραφής, η ιατρική εξέτασις και τα κατ' αυτήν παρατηρηθέντα. θ)Τηρεί ημερολόγιον κινήσεως του Γυμναστηρίου, εν ω να εκτίθενται εν συντομία ο αριθμός των ασκουμένων ατόμων και ομάδων, οι τυχόν τραυματισμοί, οι τελεσθέντες διαγωνισμοί και αγώνες, ως και παν έτερον άξιον μνείας γεγονός της οικείας ημέρας. ι)Συντάσσει και υποβάλλει προς το Υπουργείον ανά τρίμηνον επί τη βάσει του ημερολογίου και των ατομικών αυτού παρατηρήσεων και πορισμάτων, στατιστικήν κινήσεως και των επιτυγχανομένων επιδόσεων ως και της σωματικής εξελίξεως των ασκουμένων. ια)Προΐσταται του τακτικού και υπηρετικού προσωπικού του Γυμναστηρίου και ορίζει τας υφ' εκάστου των μελών του προσωπικού Σελ. 624   τούτου εκτελεστέας υπηρεσίας ή έργα, υποβάλλει δε προς το Υπουργείον εκθέσεις γενικώς περί της πορείας και των αποτελεσμάτων της δράσεως του Γυμναστηρίου περί των τυχόν επενεκτέων μεταρρυθμίσεων, περί της υπηρεσιακής δράσεως ή καταστάσεως του Υποδιευθυντού, συντάσσει και εισηγείται εις την Εφορείαν του Γυμναστηρίου τον κανονισμόν υπηρεσίας του υπηρετικού προσωπικού εφ' ούτινος ασκεί και πειθαρχικήν εξουσίαν, δυνάμενος να επιβάλλη εις μέλη αυτού δι' αμέλειαν ή ανικανότητα περί την εκτέλεσιν της υπηρεσίας των, ανυπακοήν ή ανευλάβειαν έναντι των προϊσταμένων αυτών ή δι' ετέρας παραβάσεις εν γένει του κανονισμού υπηρεσίας την ποινήν προστίμου ίσου προς το τρίτον ενός μέχρι δεκαπέντε ημερομισθίων ή και την παύσιν από της Υπηρεσίας. Επίσης παύει της υπηρεσίας εργάτας, όταν αποπερατούται ή διακόπτεται το έργον ή η υπηρεσία δι' ην προσελήφθησαν ή κρίνονται υπ' αυτού ως ακατάλληλοι δια το έργον ή την υπηρεσίαν εν γένει δι' ην προσελήφθησαν. ιβ)Τηρεί βιβλίον οργάνων και υλικού μετά των συναφών αποδείξεων ή πρωτοκόλλων παραλαβής. Άρθρ.2.-Η Εφορεία εκάστου Εθνικού Γυμναστηρίου χρησιμοποιεί ιδίαν σφραγίδα αναγράφουσαν τας λέξεις "Ελληνική Πολιτεία" και την ονομασίαν του Γυμναστηρίου, ην φυλάσσει, υπό ιδίαν ευθύνην, ο Γραμματεύς της Εφορείας. Άρθρ.20.-Ο Υποδιευθυντής: Βοηθεί τον Διευθυντήν εις τα έργα του, εκτελεί πάντα τα ανατιθέμενα αυτώ κατά τον καταμερισμόν της εργασίας έργα και αναπληροί αυτόν απόντα ή κωλυόμενον. Άρθρ.3.-1.Η Εφορεία Εθνικού Γυμναστηρίου συνέρχεται εις τακτικάς και εκτάκτους συνεδρίας. 2.Αι τακτικαί συνεδρίαι ορίζονται άπαξ του μηνός δι' αποφάσεως της Εφορείας. Δια ταύτας δεν απαιτείται πρόσκλησις των μελών αλλ' απλώς κοινοποίησις δια του Γραμματέως των θεμάτων της ημερησίας διατάξεως, τρεις ημέρας προ της συνεδρίας. 3.Εις εκτάκτους συνεδρίας καλείται η Εφορεία, προσκλήσει του Προέδρου ή τριών μελών, οσάκις κατά την κρίσιν των παρίσταται ανάγκη προς τούτο. Άρθρ.4.-Αι συνεδρίαι της Εφορείας γίνονται εν τοις γραφείοις της Διευθύνσεως του Γυμναστηρίου, ένθα και φυλάσσονται υπ' ευθύνην του Γραμματέως της Εφορείας τα αρχεία και πάντα εν γένει τα λογιστικά βιβλία και λοιπά δικαιολογητικά της οικονομικής διαχειρίσεως. Άρθρ.5.-1.Η Εφορεία λογίζεται εν απαρτία οσάκις παρίστανται τρία τουλάχιστον μέλη. 2.Απόντος του Προέδρου και Αντιπροέδρου της Εφορείας, της συνεδριάσεως προεδρεύει ο Έφορος. 3.Αρχομένης της συνεδριάσεως ο προεδρεύων ταύτης ανακοινοί την συντελεσθείσαν κατά το μεσολαβήσαν από της προηγουμένης συνεδριάσεως χρονικόν διάστημα, εργασίαν, ο δε Ταμίας την κατάστασιν του Ταμείου, ήτις καταγράφεται λεπτομερώς εις τα πρακτικά. Ακολουθεί συζήτησις και λήψις αποφάσεων επί των εν τη ημερησία διατάξει αναγραφομένων θεμάτων. Συζήτησις επί θεμάτων εκτός της ημερησίας διατάξεως επιτρέπεται κατ' αίτησιν δύο τουλάχιστον μελών. Άρθρ.6.-Κατά την συνεδρίαν της Εφορείας ο Γραμματεύς συντάσσει περιληπτικόν σημείωμα των λαμβανομένων αποφάσεων και των γνωμών των μελών, όπερ και μονογραφείται υπό των παρόντων μελών κατά το πέρα της συνεδριάσεως. Επί τη βάσει του προχείρου τούτου μονογεγραμμένου σημειώματος ο Γραμματεύς εντός πέντε το πολύ ημερών διατυπώνει το πλήρες κείμενον των πρακτικών, άτινα υπογράφονται ακολούθως υπό των υπογραψάντων εις το ως άνω σημείωμα μελών, μη επιτρεπομένης επ' αυτών συζητήσεως, εις μη μόνον ως προς την διατύπωσιν. Τα πρακτικά καταχωρούνται εις ίδιον βιβλίον με περιθώριον επαρκές δια τας τυχόν διορθώσεις του κειμένου. Διαγραφαί, ξέσματα ή παρεισγραφαί απαγορεύονται, των διορθώσεων καταχωρουμένων εν τω περιθωρίω και υπογραφομένων παρά των λαβόντων μέρος εις την συενδρίαν μελών. Καθ' όμοιον τρόπον γίνονται και αι προσθήκαι των τυχόν γενομένων παραλείψεων. Επί τη βάσει του μονογεγραμμένου κατα τ’ ανωτέρω περιληπτικού σημειώματος των ληφθεισών αποφάσεων, ο Γραμματεύς προβαίνει εις τας δεούσας εκτελεστικάς ενεργείας. Άρθρ.7.-1.Αι αποφάσεις της Εφορείας λαμβάνονται κατ' απόλυτον πλειοψηφίαν, εν ισοψηφία νικώσης της ψήφου του Προέδρου. 2.Η ψηφοφορία είναι φανερά πλην των περιπτώσεων επί προσωπικών ζητημάτων, εφ' ων δύναται κατ' απόφασιν της Εφορείας να είναι μυστική. 3.Η γνώμη της μειοψηφίας καταχωρείται εν τω πρακτικώ, εφ' όσον ήθελον αιτήσει τούτο τα μειοψηφίσαντα μέλη, τα ονόματα όμως των τυχόν μειοψηφισάντων μελών αναγράφονται εν τω πρακτικώ οπωσδήποτε, εξαιρέσει των περιπτώσεων, καθ' ας η ψηφοφορία υπήρξε μυστική. Άρθρ.8.-Εν περιπτώσει αδικαιολογήτου απουσίας μέλους της Εφορείας από των συνεδριάσεων αυτής επί δίμηνον, το Υπουργείον αντικαθιστά αυτό κατά πρότασιν της Εφορείας. Σελ. 621 53 Στάδια και Γυμναστήρια 32.Η.γ.10 ΚΕΦΑΛΑΙΟ Β' Καθήκοντα μελών της Εφορείας Άρθρ.9.-Ο Πρόεδρος της Εφορείας α)Αλληλογραφεί απ' ευθείας μετά των διαφόρων Αρχών συνυπογράφοντος και του Γραμματέως. β)Διευθύνει τας συνεδριάσεις. γ)Συγκαλεί τα μέλη της Εφορείας εις εκτάκτους συνεδριάσεις. δ)Λαμβάνει γνώσιν παντός εισερχομένου εγγράφου και διεξάγει μετά του Γραμματέως την υπηρεσιακήν αλληλογραφίαν. ε)Υπογράφει μετά του Γραμματέως τα εντάλματα πληρωμής εκ του Ταμείου του Γυμναστηρίου. ς)Υπογράφει μετά του Ταμίου παν διπλότυπον εισπράξεως καθώς επίσης και τας εξοφλητικάς αποδείξεις. ζ)Εκπροσωπεί το Γυμναστήριον ενώπιον πάσης Αρχής και των δικαστηρίων, δυνάμενος να αναπληρούται εις τούτο κατ' απόφασιν της Εφορείας υπό άλλου μέλους αυτής.

[Source: greek_legal_code_raptarchis | Tokens: 14572]